बक्सर में जनता के आक्रोश के चरम पर पहुंचने के बाद राज्य सरकार और उसका तंत्र सचेत हो गया है। अब सामाजिक कार्यकर्ताआें और विरोधी नेताओं से बांड भरवाया जा रहा है। एक बांड अजीत कुशवाहा से भरवाया गया। अजीत भाकपा माले के राज्य कमिटी के सदस्य हैं। बीते 11 जनवरी को न्यायालय अनुमंडल दंडाधिकारी, जगदीशपुर द्वारा एक मुकदमा दर्ज किया गया। इसमें लिखा है – “ऐसी गुप्त जानकारी प्राप्त हुई है कि आपलोगों के द्वारा संभावित माननीय मुख्यमंत्री यात्रा के दौरान बाधा उत्पन्न करने एवं विधि व्यवस्था भंग करने की योजना बना रहे हैं, जिससे शांति भंग होने की संभावना है। मुझे विश्वास है कि आपलोगों के द्वारा उक्त अवधि में शांति भंग करके विधि व्यवस्था की समस्या उत्पन्न कर सकते हैं। मुकदमे से संबंधित एक नोटिस में लिखा गया है कि शांति व्यवस्था बनाये रखने हेतु आप लोगों के विरूद्ध धारा 107 की कार्रवाई प्रारंभ की जाती है तथा आपलोगों को आदेश दिया जाता है कि आप दिनांक 13 जनवरी 2018 को 11 बजे पूर्वाह्न तक अनुमंडल न्यायालय में हाजिर होकर शांति बनाये रखने हेतु पांच लाख रुपए का बंध पत्र दाखिल करें।”